རིགས་པའི་དབང་ཕྱུག་ཡབ་སྲས་ཀྱི་ཚད་མ་རིག་པའི་རིགས་ལམ་དྲི་མ་མེད་པ་རྨང་གཞིར་བྱས་པའི་སྟེང་དུ་དགག་གཞག་སྤོང་གསུམ་དང་།དཔྱད་གསུམ་རྣམ་པར་དག་པའི་ལམ་ནས་སྤྱིའི་ཁོག་འབུབས།ཚིག་གི་དངོས་འགྲེལ།དོན་གྱི་སྐབས་བབ།གཞུང་སྔ་ཕྱིའི་འབྲེལ།དེ་འབྲེལ་རིས་མེད་ཀྱི་གཞུང་གཞན་དང་ཞིབ་བསྡུར།བཀའ་བསྟན་ཁུངས་འཚོལ་བ་སོགས་ཀྱིས་གཏིང་ཚུགས་པའི་སྲོལ་རྒྱུན་ཞིབ་ཁྲིད་ཀྱི་མན་ངག་བཟང་པོ་རྡོ་ལག་བརྒྱུད་ཀྱི་ཚུལ་དུ་གནས་པ་འདི།རང་ལ་ཡོད་གོ་ཆོད་པ་དང་།གཞན་ལ་ངོམ་རིན་ཡོད་པའི་རིན་ཐང་གཞལ་དུ་མེད་པའི་ནོར་བུ་ཞིག་ཡིན་པ་འདི་ང་དང་ང་ལྟ་བུའི་ཀླད་མེད་གཞན་གྱི་ཟེར་རྗེས་པ་དག་ལ་དྲན་གསོ་ནན་མོ་ཐེངས་ཤིག་བྱ་འདོད་བྱུང་།